Р Е П У Б Л И К А С Р П С К А

СКУПШТИНА ОПШТИНЕ

ХАН ПИЈЕСАК

Број: 01-022-91/17

Дана: 28.07.2017.год.

На основу члана 39. Закона о локалној самоуправи („Службени гласник Републике Српске“ број 97/16), члана 33. став (2) и члана 35. став (2) Закона о буџетском систему Републике Српске („Службени гласник Републике Српске“ број 121/12, 52/14, 103/15 и 15/16) и члана 37. Статута општине Хан Пијесак (“Службени гласник општине Хан Пијесак“ број 10/17), Скупштина општине Хан Пијесак, на сједници одржаној дана 28.07.2017. године, донијела је

**ОДЛУКУ**

о измјенама и допунама Одлуке о извршењу буџета општине

Хан Пијесак за 2017. годину

Члан 1.

У Одлуци о извршењу буџета општине Хан Пијесак за 2017. годину број 01-022-32/17 од 22.03.2017. године, у члану 1. став (2) послије ријечи: „Одлуком о усвајању Буџета општине Хан Пијесак за 2017. годину“ додаје се запета се ријечи: „односно Одлуком о усвајању Ребаланса буџета општине Хан Пијесак за 2017. годину“.

Члан 2.

У члану 2. став (1) мијења се и гласи:

„Средства Буџета из члана 1. oве Одлуке распоређују се у укупном износу од 4.099.550,00 КМ, од чега су:

* текући расходи 2.673.304,00 KM,
* трансфери између различитих јединица власти 25.500,00 КМ,
* издаци за нефинансијску имовину 1.100.446,00 КМ,
* издаци за отплату дугова 159.500,00 КМ,
* остали издаци 130.800,00 КМ и

- буџетска резерва 10.000,00 КМ.“

У ставу (2) истог члана умјесто тачке на крају текста ставља се запета и ријечи: „односно Одлуком о усвајању Ребаланса буџета Општине Хан Пијесак за 2017. годину.“

Члан 3.

У члану 5. умјесто тачке на крају текста ставља се запета и ријечи: „односно према усвојеном Ребалансу буџета.“

Члан 4.

У члану 17. став (1) умјесто тачке на крају текста ставља се запета и ријечи: “односно усвојеним Ребалансом буџета.“

Члан 5.

Члан 22. мијења се и гласи:

„Уколико су другим актима прописани новчани издаци из буџета који се разликују од планираних износа по овој Одлуци или по Одлуци о усвајању буџета општине Хан Пијесак за 2017. годину, односно по Одлуци о усвајању Ребаланса буџета општине Хан Пијесак за 2017. годину, примјењују се одредбе и планирани износи утврђени овим одлукама.“

Члан 6.

Ова Oдлука ступа на снагу наредног дана од дана објављивања у „Службеном гласнику општине Хан Пијесак“.

ПРЕДСЈЕДНИК СКУПШТИНЕ ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ДОСТАВИТИ: (Михаела Томовић)

1. Министарству финансија,

2. Начелнику општине,

3.Предсједнику Скупштине,

4.Секретару Скупштине,

5. Одјељењу за прив, фин. и друштв. дјел.,

6. на оглас и

7.Архиви.